Die album is 37 minute en 39 sekondes lank. As jy dus R150+ daarop wil blaas, moet jy seker maak jy kry waarde vir jou geld.
Ek weet absoluut niks van hierdie groep af nie. Oukei, ek sou hulle kon Google of kyk wat sê Wikipedia. Soms is dit egter beter om nie te veel te weet nie.
Op die omslagfoto’s lyk hulle vreeslik gestileerd – ‘n mens kan sien hulle het ‘n modekonsultant. Dit het al klaar gemaak dat ek liefs nie veel van hulle wil weet nie. As jy wil, kan jy hulle self Google – ek kan darem wragtag ook nie ALLES vir julle doen nie.
Die groep het ‘n oog vir die absurde wat menslike gedrag betref, wat ook neerslag vind in die stories wat hulle vertel. Snitte soos “This Better Be Good” verraai ‘n Elvis Costello-invloed, wat wys die groep het goeie smaak.